Իոան Գրիֆիդ

Իոան Գրիֆիդ ( , ), վալլիացի դերասան, որն առավել մեծ ճանաչում է ստացել ծովային սպա Հորնբլաուերի դերը համանուն բազմասերիանոց հեռուստաֆիլմում կատարելու համար։ Նաև խաղացել է «Ֆանտաստիկ քառյակը», «Ուայլդ», «Լուսնային հովտի գաղտնիքը», «Ֆանտաստիկ քառյակը։ Արծաթե ալեսահորդի ներխուժումը», «Տիտանիկ», «Զարմանալի թեթևություն», «Թագավոր Արթուրը», «Լուսատտիկները պարտեզում», «Սանկտում» ֆիլմերում։

Կենսագրություն 
Իոան Գրիֆիդը ծնվել է 1973 թվականին, Աբերդերեում, բայց ավելի ուշ նրա ընտանիքը տեղափոխվել է Քարդիֆ։ Իոանի ծնողները՝ Պետր և Ջիլիան Գրիֆիդները, եղել են միջին դասարանների ուսուցիչներ, իսկ հայրը նաև եղել է Հարավային Ուելսի դպրոցի տնօրեն։ Իոան ունի նաև կրտսեր եղբայր՝ Ալանը, և քույր՝ Շուանը։

Կարիերա 
Իոան կինոյում իր առաջնաելույթը նշել է 13 տարեկանում, երբ խաղացել է «People of the Valley» անգլիական սերիալում։ Դպրոցն ավարտելուց հետո, ընդունվել է Դրամատիկական արվեստի թագավորական ակադեմիա, որն ավարտել է 1995 թվականին։ 1997 թվականին «Ուայլդ» ֆիլմում խաղացել է Ջոն Գրեյի դերը։ Նկարահանումները ավարտելուց հետո, Իոանին հրավիրել են նկարահանվելու «Տիտանիկ» ֆիլմում, որտեղ նա խաղացել է Հարլոդ Լոուի՝ նավի հինգերորդ օգնականի դերը։

1998 թվականից  Ս. Ս. Ֆորեսթերա վեպերի հիման վրա նկարահանված հեռուստատեսային ֆիլմերի շարքում խաղացել է Հորացիո Հորնբլաուերի՝ ծովային սպայի դերը։ Այդ դերը շարունակել է մնալ Գրաֆիդի կարիերայի ամենանշանակալի դերը։ 1999 թվականին գլխավոր դեր է խաղացել «Սոլոմոն և Գեյնոր» ֆիլմում։

Այդ ֆիլմերից հետո նա մեծ համբավ է ձեռք բերել, ինչի շնորհիվ էլ նրան սկսել են հրավիրել տարբեր նախագծերի․ 2005-2007 թվականներին նա խաղացել է սուպերհերոս և Ֆանտաստիկ քառյակ խմբի անդամ՝ Պարոն Ֆանտաստիկին « Ֆանտաստիկ քառյակը» և« Ֆանտաստիկ քառյակը։ Արծաթե ալեսահորդի ներխուժումը» ֆիլմերում։

2008 թվականին «Բուշ» ֆիլմում խաղացել է բրիտանացի վարչապետ Թոնի Բլեերի դերը, իսկ «Լուսավոր պարտեզում» ֆիլմում՝ Էդիսոնի դերը։ 2009 թվականին «Լուսնային հովտի գաղտնիքը» ֆիլմում խաղացել է պարոն Բենջամինի դերը։ 2011-2012 թվականներին CW ալիքի «Երկվորյակ» հեռուստասերիալում կատարել է Էնդրյու Մարտինի դերը։

2014 թվականին Գրիֆիդը ABC-ի «Հավերժություն» հեռուստասերիալում, որը պատմում է Նյու Յորքի բժշկական փորձագետների մասին, որը փորձում էր բացահայտել իր անմահության գաղտնիքը, գլխավոր դեր։ 2015 թվականին դերասանին Դուեյն Ջոնսոնի, Կարլա Գուջինոյի և Ալեքսանդրա Դադարիոյի ընկերակցությամբ կարելի էր տեսնել «Սան Անդրեաս» աղետ-ֆիլմում։

2018 թվականի մայիսին կայացել է «Բժիշկ Հերոու» դետեկտիվ սերիալի պրեմերիան, որտեղ գլխավոր դերում Գրիֆիդն էր։ Իսկ 2019 թվականին դերասանը խաղացել է բանասեր և բառարանագիր Հենրի Բրեդլիի «Պրոֆեսորն ու խենթը» դրամատիկ ֆիլմում, որտեղ գլխավոր դերերը կատարել են Մել Գիբսոնը, Նատալի Դորմերը և Շոն Փենը։

2020 թվականին նախատեսվում էր թողարկել «Գործակալ Եվան» կինոնկարը Իոան Գրիֆիդի մասկանցությամբ։ Ֆիլմում նկարահանվել են նաև Ջեսիկա Չեսթեյնը, Քոլին Ֆարելը և Ջոն Մալկովիչը։

Անձնական կյանք 
2007 թվականին Իոան Գրիֆիդը ամուսնացել է դերասանուհի Էլիս Էվանսի հետ։ 2009 թվականի սեպտեմբերի 6-ին ծնվել է նրանց առաջին դուստրը, որին կոչել են Էլլա Բեթսի Ջանեթ Գրրիֆիդ (), իսկ 2013 թվականի սեպտեմբերի 13-ին՝ երկրորդ դուստրը՝ Էլսի Մարիգոլդ Էվանս Գրիֆիդը։

Ֆիլմագրություն

Ծանոթագրություն 

Հոկտեմբերի 6 ծնունդներ
1973 ծնունդներ
20-րդ դարի դերասաններ
21-րդ դարի դերասաններ
Դրամատիկական արվեստի թագավորական ակադեմիայի շրջանավարտներ
Բրիտանացի հեռուստատեսային դերասաններ
Բրիտանացի դերասաններ
Բրիտանացի կինոդերասաններ